  Наталья Тетерина Россиысь суд приставъёс пенсиез но анай капиталэз пунэмъёс понна банк счётысь куштон луонлыкез ыштозы. Со сярысь катӵектосэз Россиысь Кун Кенешын учкозы, ивортӥз журналистъёслы 18-тӥ куарусёнэ Удмуртилэсь депутат Андрей Исаев. Банке лыктэм пристав, банкын (пунэмаськемъёслэн - ред.) счётсы вань ке, вань коньдонзэс куштэ. Со дыре, катрадлыкен пенсиысь, анай капиталысь но пособиосысь куштонъёс лэземын ӧвӧл Андрей Исаев, Россиысь Кун Кенешлэн депутатэз Та вакытэ депутатъёс мерлыко пособиосты нимысьтыз счётэ висъяны куро. Россиысь суд приставъёслэн федерал ёзэтсы отысь коньдонэз пунэмъёс понна куштыны уз быгаты. Со сяна, пресс-конференциын Андрей Исаев вераз, тужгес пичи уждунлэсь быдӟалазэ ужась муртлы толэзь ӵоже улыны тырмымон уксёлэн быдӟалаозяз вуттозы шуыса. Тегъёс: Мерлык Ижкар Россия анайкапитал пенсия судприставъёс  